Diari Oficial de la Generalitat Valenciana


Sumari del DOGV 7565, del 07-07-2015 (2015/6028)

RESOLUCIÓ de 17 de juny de 2015, de la Conselleria d'Educació, Cultura i Esport, per la qual es modifica l'autorització del centre privat d'Educació Primària i Secundària Santo Domingo Savio, de Petrer, per canvi de règim jurídic de la titularitat.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6028


Data del document
:   17-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Petrer
    * centre d'ensenyament

RESOLUCIÓ de 17 de juny de 2015, de la Conselleria d'Educació, Cultura i Esport, per la qual es modifica l'autorització del centre privat d'Educació Primària i Secundària Santo Domingo Savio, de Petrer, per canvi de règim jurídic de la titularitat. [2015/6028]  
L'expedient ha sigut iniciat a instàncies de Colegio Domingo Savio, Societat Anònima Laboral, titular actual, en sol·licitud de modificació de l'autorització del centre privat d'Educació Primària i Secundària Santo Domingo Savio, de Petrer, codi 59747693, per canvi en el règim jurídic d'esta mercantil a favor de Colegio Domingo Savio, Societat Limitada Laboral.  
Vist que s'ha comprovat en l'expedient esmentat el compliment, per part de la nova titularitat, dels requisits exigits per la normativa vigent.  
  
Vistos la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006); el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE 09.04.1992), modificat pel Reial Decret 131/2010, de 12 de febrer (BOE 12.03.2010), i el Decret 115/1990, de 9 de juliol, pel qual es crea el Registre de Centres Docents de la Comunitat Valenciana (DOGV 24.07.1990).  
  
Vista la proposta del director general de Centres i Personal Docent de data 17 de juny de 2015 i de conformitat amb esta; en exercici de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport (DOCV 08.09.2014), i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització, per canvi en la titularitat, del centre que s'indica més avall, en els termes que s'especifiquen.  
Codi: 62145925.  
Denominació genèrica del centre: centre privat d'Educació Primària i Secundària.  
Denominació específica del centre: Santo Domingo Savio.  
Anterior titularitat: Colegio Domingo Savio, Societat Anònima Laboral.  
Nova titularitat que s'autoritza: Colegio Domingo Savio, Societat Limitada Laboral.  
Domicili: av. Reina Sofía, s/n.  
Localitat: Petrer (03047).  
Província: Alacant.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius i la renovació, la pròrroga o la modificació d'estos, i s'aproven els models de documents administratius en què s'han de formalitzar els convenis o concerts mencionats (DOCV 31.01.2013).  
  
Tercer  
Esta autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Quart  
Esta resolució tindrà efectes des de la data en què es dicta; no obstant això, els efectes s'entenen referits des del 29 d'abril de 2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, de 14.07.1998), contra este acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de notificar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de notificar-se.  
Per als interessats que no siguen objecte de notificació, els terminis començaran a comptar de l'endemà de ser publicada en el Diari Oficial de la Comunitat Valenciana.  
  
València, 17 de juny de 2015.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.